CELEX: 62022TN0125
Language: sl
Date: 2022-03-08 00:00:00
Title: Zadeva T-125/22: Tožba, vložena 8. marca 2022 – RT France/Svet

4.4.2022   
            
            
               SL
            
            
               Uradni list Evropske unije
            
            
               C 148/47
            
         
      Tožba, vložena 8. marca 2022 – RT France/Svet
      (Zadeva T-125/22)
      (2022/C 148/64)
      Jezik postopka: francoščina
      
         Stranke
      
      
         Tožeča stranka: RT France (Boulogne-Billancourt, Francija) (zastopnik: E. Piwnica, odvetnik)
      
         Tožena stranka: Svet Evropske unije
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  Sklep Sveta (SZVP) 2022/351 z dne 1. marca 2022 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini razglasi za ničen;
               
            
                  —
               
               
                  Uredbo Sveta (EU) 2022/350 z dne 1. marca 2022 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini razglasi za nično;
               
            
                  —
               
               
                  Svetu Evropske unije naloži plačilo vseh stroškov,
               
            z vsemi pravnimi posledicami.
      
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: tožena stranka je kršila pravico do obrambe in načelo kontradiktornosti, zagotovljena s členoma 41 in 48 Listine Evropske unije o temeljnih pravicah.
               
            
                  2.
               
               
                  Drugi tožbeni razlog: tožena stranka je kršila svobodo izražanja in obveščanja, zagotovljeno s členom 11 Listine o temeljnih pravicah.
               
            
                  3.
               
               
                  Tretji tožbeni razlog: tožena stranka je kršila svobodo gospodarske pobude, zagotovljeno s členom 16 Listine o temeljnih pravicah.
               
            
                  4.
               
               
                  Četrti tožbeni razlog: tožena stranka je kršila načelo prepovedi diskriminacije, ki izhaja iz člena 21 Listine o temeljnih pravicah.